**ΚΥΝΗΓΙ ΑΒΓ**

Παίξτε «κυνήγι ΑΒΓ»: Δώσε στο κάθε παιδί από ένα καλάθι και βάλε τα να σαρώσουν το σπίτι και να μαζέψουν ένα αντικείμενο που αρχίζει από άλφα, ένα από βήτα, ένα από γάμα κλπ.

**ΔΕΝ ΑΚΟΥΜΠΩ ΣΤΟ ΠΑΤΩΜΑ**

Απαγορεύεται να περπατήσετε στο πάτωμα! Επιτρέπεται όμως να πατήσετε πάνω σε μαξιλάρια ή άλλα αντικείμενα όπως περιοδικά, σελίδες χαρτί κλπ.

**ΣΚΥΤΑΛΟΔΡΟΜΙΕΣ ΜΕ ΒΑΜΒΑΚΙ**

 Παίξτε σκυταλοδρομίες με μπάλες βαμβάκι. Στόχος είναι όλες οι μπάλες βαμβάκι να μεταφερθούν από το ένα δωμάτιο στο άλλο. Ο κάθε παίκτης παίρνει στο στόμα του ένα κουτάλι για να μεταφέρει τη μπάλα και η περιπέτεια αρχίζει!

**ΔΕΝ ΑΦΗΝΩ ΤΟ ΜΠΑΛΟΝΙ**

Παίξτε «Να μην αφήσω το μπαλόνι να ακουμπήσει το πάτωμα». Τα μεγαλύτερα παιδιά μπορούν να παίξουν με 2 ή περισσότερα μπαλόνια ταυτόχρονα.

**ΚΛΕΒΩ ΤΑ ΜΑΝΤΑΛΑΚΙΑ**

Οι παίκτες στερεώνουν στο μπλουζάκι, ο ένας στην πλάτη του άλλου, από 5 – 6 μανταλάκια. Στο σύνθημα, προσπαθούν να κλέψουν μανταλάκια από την πλάτη των άλλων, αλλά συγχρόνως προσπαθούν να «προστατέψουν» τα δικά τους μανταλάκια, για να μην τους τα πάρουν.